

(ESF projekts „Atbalsts ilgstošajiem bezdarbniekiem” Nr. 9.1.1.2/15/I/001)

**Līgums par transporta pakalpojumu – pasažieru autopārvadājumu nodrošināšanu, „ESF projekta „Atbalsts ilgstošajiem bezdarbniekiem” (Nr.9.1.1.2/15/I/001) atbalsta pasākumu īstenošanai**

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā 2017. gada \_\_\_\_.\_\_\_\_\_\_\_\_\_\_\_

**Nodarbinātības valsts aģentūra (turpmāk – Aģentūra)**, tās direktora vietnieces Kristīnes Stašānes personā, kura rīkojas, pamatojoties uz Aģentūras 2016. gada 3. augusta rīkojumu Nr. 226 ”Par amatpersonu pilnvaru noteikšanu” (turpmāk – Pasūtītājs), no vienas puses, un

**SIA “VTU VALMIERA”** (turpmāk – Izpildītājs), tās valdes priekšsēdētāja Oskara Spurdziņa personā, kurš rīkojas saskaņā ar statūtiem un valdes pilnvarojumu (2017.gada 22.septembra valdes sēdes protokols Nr. 21, lēmums Nr. 7.1.), no otras puses, turpmāk abi kopā – Puses,

pamatojoties uz iepirkuma „Transporta pakalpojumi – pasažieru autopārvadājumi, „ESF projekta „Atbalsts ilgstošajiem bezdarbniekiem” (Nr.9.1.1.2/15/I/001) atbalsta pasākumu īstenošanai”, iepirkuma identifikācijas Nr. NVA 2017/15\_ESF (turpmāk – Iepirkums) rezultātiem noslēdz līgumu (turpmāk – Līgums):

1. **LĪGUMA PRIEKŠMETS UN TERMIŅŠ**
	1. Pasūtītājs pasūta, bet Izpildītājs apņemas sniegt Pasūtītājam transporta pakalpojumus-pasažieru autopārvadājumu nodrošināšanu (turpmāk – Pakalpojumi) Vidzemes reģiona filiālēs, ar vieglo pasažieru automašīnu, līdz astoņām pasažieru sēdvietām, (turpmāk – transportlīdzeklis), kuru vada Izpildītāja piesaistītais transportlīdzekļa vadītājs (turpmāk – vadītājs), saskaņā ar Finanšu piedāvājumā (1.pielikums) noteiktajiem izcenojumiem un Līguma nosacījumiem.
	2. Līgums stājas spēkā ar tā parakstīšanas dienu un ir spēkā līdz Līguma summas apguvei, bet ne ilgāk kā līdz 2021. gada 31. decembrim.
2. **LĪGUMA SUMMA UN NORĒĶINU KĀRTĪBA**
	1. Maksimālā Līguma summa ir **EUR 26 076,20** (divdesmit seši tūkstoši septiņdesmit seši eiro un 20 centi) bez pievienotās vērtības nodokļa (turpmāk-PVN). PVN likme tiek piemērota atbilstoši spēkā esošajiem normatīvajiem aktiem.
	2. Līguma summā ietvertas visas ar Pakalpojuma sniegšanu saistītās izmaksas, tajā skaitā, degvielas izmaksas nokļūšanai no/līdz izbraukšanas vietas (ai) (Nodarbinātības valsts aģentūras filiāles (ei), Pasažiera dzīves vietas (ai) vai ārstniecības iestādes (ei)) no/līdz Pasažiera gala mērķim, transportlīdzekļa apdrošināšana, transportlīdzekļu vadītāja izmaksas (darba alga, apdrošināšana), transportlīdzekļu amortizācijas u.c. izmaksas, kā arī visi nodokļi un nodevas, izņemot PVN. Pakalpojuma cena tiek noteikta nemainīga visā Līguma darbības laikā.
	3. Izpildītājs divu darba dienu laikā pēc Pakalpojuma sniegšanas, elektroniski e-pastā iesniedz Pasūtītāja kontaktpersonai ceļa zīmi saskaņošanai.
	4. Izpildītājs līdz katra kalendārā mēneša piektajam datumam iesniedz Pasūtītājam rēķinu un vadītāja parakstītu ceļa zīmes oriģinālu par iepriekšējā mēnesī sniegto Pakalpojumu.
	5. Izpildītājs ir tiesīgs iesniegt rēķinus, kā arī citus dokumentus, sagatavotus papīra veidā vai arī elektroniski (atbilstoši normatīvajiem aktiem par elektronisko dokumentu sagatavošanu). Uz elektroniski sagatavota rēķina ir jānorāda atzīme: “*Šis dokuments ir parakstīts ar drošu elektronisko parakstu un satur laika zīmogu!*”. Elektroniskā formāta rēķini jānosūta uz Pasūtītāja oficiālo e-pasta adresi: nva@nva.gov.lv. Ja Izpildītājs no Pasūtītāja nesaņem apstiprinājuma e-pastu par rēķina saņemšanu, Izpildītājam trīs darba dienu laikā rēķins jānosūta atkārtoti, ar atzīmi “Atkārtots rēķins”.
	6. Pasūtītājs par sniegto Pakalpojumu veic samaksu ar pārskaitījumu uz Izpildītāja norādīto bankas norēķina kontu 20 darba dienu laikā no brīža, kad Izpildītāja iesniegtais rēķins ir reģistrēts Aģentūrā.
	7. Par samaksas dienu tiek uzskatīta diena, kad Pasūtītājs veicis bankas pārskaitījumu par Pakalpojumu uz Izpildītāja Līgumā norādīto bankas norēķinu kontu.
	8. Katra no Pusēm sedz savus izdevumus par banku pakalpojumiem, kas saistīti ar naudas pārskaitījumiem.
	9. Izpildītājs, veicot aprēķinu, izmanto tikai Finanšu piedāvājumā (1.pielikums) noteikto cenu par viena kilometra nobraukumu un par vienu gaidīšanas stundu.
3. **PUŠU PIENĀKUMI UN TIESĪBAS**
	1. **Izpildītāja pienākumi:**
		1. pēc Pasūtītāja pieprasījuma nodrošināt Pakalpojuma sniegšanu, Aģentūras organizētajos atbalsta pasākumos iesaistīto mērķa grupas bezdarbnieku pārvadāšanai:
			1. no Aģentūras filiāles vai Pasažiera dzīvesvietas līdz ārstniecības iestādei un atpakaļ Projekta atbalsta pasākuma „Veselības pārbaudes” un atbalsta pasākuma „Atbalsta pasākumi bezdarbniekiem ar atkarības problēmām” (Narkologa atzinuma saņemšana, Emocionālā stresa terapija (kodēšana)) ietvaros (ar gaidīšanas laiku);
			2. no Aģentūras filiāles vai Pasažiera dzīvesvietas līdz ārstniecības iestādei Projekta atbalsta pasākuma „Atbalsta pasākumi bezdarbniekiem ar atkarības problēmām” (“Minesotas 12 soļu programma”) ietvaros;
			3. uz Aģentūras filiāli vai Pasažiera dzīvesvietu no ārstniecības iestādes Projekta atbalsta pasākuma „Atbalsta pasākumi bezdarbniekiem ar atkarības problēmām” (pēc pasākuma “Minesotas 12 soļu programma” pabeigšanas) ietvaros;
		2. nodrošināt piedāvāto transportlīdzekli normatīvajos aktos noteiktajā tehniskajā kārtībā - tam jāatbilst pasažieru pārvadāšanai noteiktajām normatīvo aktu prasībām, atbilstoši tehniskajai specifikācijai;
		3. nodrošināt ekspluatācijai sagatavotu transportlīdzekli ar vadītāju, pasažieru pārvadāšanai, septiņas dienas nedēļā, laikā no plkst. 8.00 līdz plkst. 17.00;
		4. nodrošināt brīvu iespēju saņemt Pakalpojumu, ja pieprasījums veikts vismaz trīs darba dienas pirms pasūtījumā noteiktā Pakalpojuma izpildes, nepieciešamības gadījumā Pasūtītājs ir tiesīgs veikt papildu Pakalpojuma pasūtījumu vienu darba dienu pirms pasūtījumā noteiktā Pakalpojuma izpildes;
		5. nodrošināt gan viena Pasažiera, gan Pasažieru grupas (līdz astoņiem pasažieriem) pārvadājumus;
		6. nodrošināt braucienam transportlīdzekļa vadītāju, nodrošinot ar visiem nepieciešamajiem dokumentiem, atbilstoši Tehniskajam piedāvājumam (2.pielikums);
		7. nodrošināt papildu transportlīdzekļus un vadītājus, gadījumā ja Pasūtītājam var būt nepieciešamība vienlaikus saņemt Pakalpojumu ar vairākiem transportlīdzekļiem un to vadītājiem;
		8. nodrošināt sniegtā Pakalpojuma (nobraukto kilometru skaita, dīkstāves ilgumu, automašīnas vadītāja un Pasažiera vārdu un uzvārdu, katru braucienu apliecinot ar parakstu) precīzu uzskaiti (3.pielikums);
		9. nodrošināt, ka, ja Pasažieris, iepriekš noteiktajā laikā izbraukšanas vietā, nav ieradies, transportlīdzekļa vadītājs nekavējoties telefoniski informē Aģentūras filiāles kontaktpersonu;
		10. nodrošināt gaidīšanas laika (dīkstāves) fiksēšanu ceļa zīmē šādā kārtībā:
			1. ja Pasažieris ilgāk kā 15 minūšu laikā neierodas iepriekš noteiktajā izbraukšanas vietā, tad transporlīdzekļa vadītājs gaidīšanas laiku (dīkstāvi) sāk atspoguļot ceļa zīmē, sākot ar 16.minūti. Ceļa zīmē fiksētais gaidīšanas laiks (dīkstāve) no izbraukšanas vietas nevar pārsniegt 30 minūtes;
			2. gadījumos, kad Pasažiera izbraukšanas vieta ir ārstniecības iestāde, kurā Pasažieris saņem veselības pārbaudi, narkologa atzinumu vai emocionālo stresa terapiju (kodēšanu), transportlīdzekļa vadītājs gaida Pasažieri pie ārstniecības iestādes pēc nepieciešamības, atspoguļojot visu faktisko gaidīšanas laiku (dīkstāvi) ceļa zīmē;
		11. nodrošināt savlaicīgu nokļūšanu uz Pakalpojuma pasūtījumā norādīto vietu, norādītajā laikā;
		12. ja Pakalpojuma sniegšanas laikā transportlīdzeklim rodas tehniska rakstura problēmas, nodrošināt Pakalpojuma sniegšanu ar citu tehniskā kārtībā esošu transportlīdzekli.
	2. Izpildītājs nav tiesīgs noteikt Pasažierim jebkāda veida maksu par Pakalpojuma izmantošanu vai noteikt citas finansiāla rakstura saistības.
	3. **Izpildītāja tiesības:**
		1. saņemt samaksu atbilstoši Līguma 2.4.punktam par sniegto Pakalpojumu pēc Izpildītāja rēķina un sniegtās ceļa zīmes (informāciju par maršrutu, nobrauktajiem kilometriem un gaidīšanas laiku) saskaņošanas ar Līguma kontaktpersonu;
		2. saņemt samaksu par dīkstāvē pavadīto laiku, saskaņā ar Līguma 3.1.10.1. un 3.1.10.2. punktiem;
		3. saņemt samaksu par nobrauktajiem kilometriem no noteiktās izbraukšanas vietas (Pasažiera dzīves vietas, Nodarbinātības valsts aģentūras filiāles vai ārstniecības iestādes adreses) līdz Izpildītāja bāzes vietai (adresei), ja Pasažieris nav ieradies noteiktajā izbraukšanas vietā;
		4. objektīvu apsvērumu dēļ aizvietot vai nomainīt piedāvāto transportlīdzekli vai transportlīdzekļa vadītāju, tikai ar līdzvērtīgu transportlīdzekli vai vadītāju, iesniedzot Aģentūrai rakstveida iesniegumu par transportlīdzekļa vai vadītāja maiņu.
	4. **Pasūtītāja pienākumi:**
		1. nodrošināt informāciju par Pakalpojuma pasūtījumu sagatavošanu un iesniegšanu Pretendentam rakstveidā vai elektroniski. Pasūtījums satur šādu informāciju: maršruts, izbraukšanas laiks, izbraukšanas vieta un galamērķis, citi būtiski apstākļi;
		2. veikt Pakalpojuma pasūtījumu vismaz trīs darba dienas pirms pasūtījumā noteiktā Pakalpojuma izpildes, nepieciešamības gadījumā Pasūtītājs ir tiesīgs veikt papildu pakalpojuma pasūtījumu vai izmaiņas Pakalpojuma pasūtījumā vienu darba dienu pirms pasūtījumā noteiktā Pakalpojuma izpildes.
	5. **Pasūtītāja tiesības:**
		1. Pasūtītājs Pakalpojumu pieprasa pēc vajadzības un negarantē Pakalpojuma nepieciešamību piecas darba dienas nedēļā un astoņas stundas dienā;
		2. Pasūtītājam ir tiesības atsaukt pieprasīto Pakalpojumu, iepriekš brīdinot Izpildītāju elektroniski vai telefoniski, ja zudusi faktiskā nepieciešamība (pasažieris nav ieradies, atteicies, informējis par pārejošu darba nespēju u.c. gadījumos).
4. **LĪGUMA IZBEIGŠANA UN PUŠU ATBILDĪBA**
	1. Aģentūra izskata un lemj jautājumu par vienpusēju Līguma izbeigšanu pirms termiņa, par lēmumu Izpildītājam rakstveidā paziņojot vienu mēnesi iepriekš, ja:
		1. ir iestājies kāds no Ministru kabineta 2016. gada 20. septembra instrukcijas Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 165. un 166. punktā minētajiem gadījumiem;
		2. Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos, izmaiņām normatīvajos aktos, kā arī sakarā ar Aģentūras reorganizāciju vai likvidāciju, ja tās rezultātā Aģentūras saistību pārņēmējs neturpina veikt Aģentūras funkcijas vai uzdevumus, vai arī attiecīgās funkcijas vai uzdevumus veic samazinātā apjomā;
		3. mainoties Latvijas Republikas normatīvo aktu prasībām, kas regulē Projekta pasākumu sniegšanu un izmaksas, Izpildītājs nepiekrīt Pasūtītāja rosinātajiem Līguma grozījumiem.
	2. Ja Aģentūra konstatē, ka ir pārkāpti Pakalpojuma sniegšanas nosacījumi vai Līguma noteikumi, Aģentūra ir tiesīga vienpusēji izbeigt Līgumu, par to rakstveidā 10 dienas iepriekš informējot Izpildītāju.
	3. Pasūtītājam ir tiesības vienpusēji atkāpties no Līguma bez Izpildītāja piekrišanas, ja Izpildītājs atkārtoti Pakalpojumu nenodrošina atbilstoši Līguma noteikumiem.
	4. Visas nesaskaņas, domstarpības vai strīdus, kas radušies Līguma darbības laikā, Puses risina pārrunu ceļā. Ja Puses nevar vienoties pārrunu ceļā, strīdi tiek izskatīti tiesā saskaņā ar Latvijas Republikā spēkā esošajiem normatīvajiem aktiem.
	5. Izpildītājam ir tiesības vienpusēji atkāpties un izbeigt Līgumu, par to vienu mēnesi iepriekš rakstveidā brīdinot Pasūtītāju, ja Pasūtītājs kavē vairāk nekā vienu mēnesi tam ar Līgumu uzliktās maksājumu saistības.
	6. Ja Izpildītājs nenodrošina Pakalpojumu kvalitatīvi vai savlaicīgi, Pasūtītājam ir tiesības prasīt maksāt līgumsodu 0,1% apmērā no Līguma maksimālās summas, ja minētais nokavējums radies Izpildītāja vai Izpildītāja Līguma izpildē iesaistīto trešo personu dēļ, bet ne vairāk kā 10% apmērā no Līguma maksimālās summas.
	7. Gadījumā, ja Pasūtītājs neveic maksājumus Izpildītājam saskaņā ar Līguma 2.4.punktā noteikto, tad Izpildītājs ir tiesīgs prasīt Pasūtītājam maksāt 0,1% apmērā no kavētā maksājuma summas par katru nokavēto darba dienu, bet ne vairāk kā 10% no Līguma maksimālās summas.
	8. Līgumsods nav zaudējumu atlīdzība.
	9. Ja Izpildītājs nenodrošina transportlīdzekli saskaņā ar tehnisko specifikāciju, Pasūtītājam ir tiesības izvēlēties trešo personu Pakalpojuma saņemšanai. Šādā gadījumā Pasūtītāja darbinieks un Izpildītāja transportlīdzekļa vadītājs paraksta aktu par automašīnas neatbilstību un Izpildītājs sedz Pasūtītājam radušos zaudējumus.
	10. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
5. **NEPĀRVARAMA VARA**
	1. Ja kāda no Pusēm nav spējīga izpildīt Līguma saistības no sevis neatkarīgu un iepriekš neparedzētu apstākļu dēļ, tādu kā dabas stihijas, kara stāvokļa, politiskās situācijas, kompetentu valsts iestāžu aizliegumu dēļ, Līguma izpilde tiek atlikta līdz doto apstākļu darbības beigām, bet ne ilgāku laiku kā uz 10 darba dienām.
	2. Puse, kurai kļuvis neiespējami izpildīt saistības minēto apstākļu dēļ, ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
	3. Puse, kurai kļuvis neiespējami izpildīt saistības minēto apstākļu dēļ, piecu dienu laikā paziņo otrai Pusei par šādu apstākļu iestāšanos vai izbeigšanos. Ja paziņojums nav izdarīts paredzētajā laikā, vainīgā Puse zaudē tiesības atsaukties uz nepārvaramu varu.
6. **CITI NOTEIKUMI**
	1. Līguma izpildes nodrošināšanai noteiktas šādas kontaktpersonas:
		1. Aģentūras kontaktpersona – Ineta Upeniece, ES fondu projektu departamenta ESF projekta “Atbalsts ilgstošajiem bezdarbniekiem” vecākā eksperte, tālr. 29115903, e-pasts: ineta.upeniece@nva.gov.lv;
		2. Izpildītāja kontaktpersona – Ingus Cīrulis, SIA „VTU VALMIERA” Neregulāro pārvadājumu vadītājs, tālr. 29404505, e-pasts: ingus.cirulis@vtu-valmiera.lv.
	2. Puses apņemas ievērot no otras Puses saņemtās informācijas konfidencialitāti, neizpaust Līguma darbības laikā saņemto informāciju trešajām personām, izņemot normatīvajos aktos noteiktajā kārtībā un noteiktajos gadījumos. Konfidencialitātes nosacījums attiecas gan uz rakstveida informāciju, kā arī mutvārdu informāciju, elektronisku informāciju un jebkuru citu informāciju, tai skaitā Līguma tekstu, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
	3. Par Līguma grozījumiem un papildinājumiem Puses vienojas rakstveidā. Līguma grozījumi un papildinājumi ir Līguma neatņemama sastāvdaļa.
	4. Puses var veikt Līguma grozījumus atbilstoši Publisko iepirkumu likuma 61. panta nosacījumiem.
	5. Pusēm ir pienākums trīs darba dienu laikā informēt otru Pusi par jebkurām izmaiņām tās saimnieciskajā darbībā, t.sk. par juridiskās adreses vai bankas konta maiņu, par izslēgšanu no Valsts ieņēmuma dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.
	6. Līgums sagatavots divos eksemplāros latviešu valodā, uz piecām lapām (neieskaitot pielikumus). Viens Līguma eksemplārs glabājas Aģentūrā, otrs pie Izpildītāja. Abiem Līguma eksemplāriem ir vienāds juridiskais spēks.
	7. Līgumam parakstīšanas brīdī ir pieci pielikumi, kas ir Līguma neatņemamas sastāvdaļas:
		1. 1.pielikums – Finanšu piedāvājums uz vienas lapas;
		2. 2.pielikums – Tehniskais piedāvājums uz trīs lapām;
		3. 3.pielikums - Ceļazīme uz vienas lapas;
		4. 4.pielikums – Filiāļu adreses uz vienas lapas;
		5. 5.pielikums – Izpildītāja transportlīdzekļu vadītāju saraksts uz vienas lapas.
7. **PUŠU REKVIZĪTI**

|  |  |
| --- | --- |
|  |  |
| **Aģentūra** |  | **Izpildītājs** |  |
| Nodarbinātības valsts aģentūraK.Valdemāra iela 38 k - 1, Rīga, LV-1010Reģ. Nr.90001634668Valsts kase, kods TRELLV22Konta Nr. LV33TREL218045109700BTālr. 80200206, fakss 67021806e-pasts: nva@nva.gov.lv |  | SIA „VTU VALMIERA”“Brandeļi”, Brandeļi, Kocēnu pagastsKocēnu novads, LV 4220Reģ. Nr. 40003004220AS “SEB Banka”, kods UNLALV2XKonta Nr. LV88UNLA00180000460814Tālrunis/fakss 64222021e-pasts: info@vtu-valmiera.lv  |  |
|  |  |  |  |
| (K.Stašāne) |  | (O.Spurdziņš) |  |

1. pielikums

2017. gada \_\_\_\_.\_\_\_\_\_\_\_\_\_\_\_\_\_\_ līgumam par transporta pakalpojumu – pasažieru autopārvadājumu

nodrošināšanu, „ESF projekta „Atbalsts ilgstošajiem bezdarbniekiem”

(Nr.9.1.1.2/15/I/001) atbalsta pasākumu īstenošanai

Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Finanšu piedāvājums**

iepirkumā „Transporta pakalpojumi – pasažieru autopārvadājumi, ESF projekta „Atbalsts ilgstošajiem bezdarbniekiem” (Nr.9.1.1.2/15/I/001*)* atbalsta pasākumu īstenošanai”,

ID Nr. NVA 2017/15\_ESF

Pretendents SIA „VTU VALMIERA”, Reģ. Nr. 40003004220

Saskaņā ar Iepirkuma dokumentiem piedāvājam sniegt Tehniskajā specifikācijā minēto Pakalpojumu par šādu cenu:

|  |  |  |  |
| --- | --- | --- | --- |
| **Nr.p.k.** | **Kritērijs** | **Mērvienība** | **Cena****EUR bez PVN** |
| 1.1. | Nobraukums | 1 km | **0,65** |
| 1.2. | Gaidīšanas laiks (dīkstāve) | 1 h | **12,00** |

Apstiprinām, ka Finanšu piedāvājuma cenā ir ietvertas visas ar Pakalpojuma sniegšanu saistītās izmaksas, tajā skaitā, degvielas izmaksas nokļūšanai no/līdz izbraukšanas vietas (ai) (Nodarbinātības valsts aģentūras filiāles (ei), Pasažiera dzīves vietas (ai) vai ārstniecības iestādes (ei)) no/līdz Pasažiera gala mērķim, transportlīdzekļa apdrošināšana, transportlīdzekļu vadītāja izmaksas (darba alga, apdrošināšana), transportlīdzekļu amortizācijas u.c. izmaksas, kā arī visi nodokļi un nodevas, izņemot PVN.

*Ar šo apstiprinu piedāvājumā sniegto ziņu patiesumu un precizitāti.*

|  |  |  |
| --- | --- | --- |
| **Aģentūra** |  | **Izpildītājs** |
| Nodarbinātības valsts aģentūraK.Valdemāra iela 38 k - 1, Rīga, LV-1010Reģ. Nr.90001634668Valsts kase, kods TRELLV22Konta Nr. LV33TREL218045109700BTālr. 80200206, fakss 67021806e-pasts: nva@nva.gov.lv |  | SIA „VTU VALMIERA”“Brandeļi”, Brandeļi, Kocēnu pagastsKocēnu novads, LV 4220Reģ. Nr. 40003004220AS “SEB Banka”, kods UNLALV2XKonta Nr. LV88UNLA00180000460814Tālrunis/fakss 64222021e-pasts: info@vtu-valmiera.lv  |
|  |  |  |
| (K.Stašāne) |  | (O.Spurdziņš) |

2. pielikums

2017. gada \_\_\_.\_\_\_\_\_\_\_\_\_\_\_\_\_\_\_ līgumam par transporta pakalpojumu – pasažieru autopārvadājumu

nodrošināšanu, „ESF projekta „Atbalsts ilgstošajiem bezdarbniekiem”

(Nr.9.1.1.2/15/I/001) atbalsta pasākumu īstenošanai

Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tehniskais piedāvājums**

iepirkumā „Transporta pakalpojumi – pasažieru autopārvadājumi, ESF projekta „Atbalsts ilgstošajiem bezdarbniekiem” (Nr.9.1.1.2/15/I/001*)* atbalsta pasākumu īstenošanai”,

ID Nr. NVA 2017/15\_ESF

Mēs, SIA “VTU VALMIERA”, Reģ. Nr. 40003004220

piedāvājam nodrošināt iepirkuma Nolikuma 4.1. apakšpunktā noteiktā iepirkuma priekšmeta izpildi ar automašīnām:

|  |  |
| --- | --- |
| **Kritērijs** | **Pretendenta piedāvājums**  |
| Automašīnas nosaukums, reģistrācijas numurs | VW TOURAN, TQ 2276 |
| Sēdvietu skaits | 6 |
| Automašīnas nosaukums, reģistrācijas numurs | VW TOURAN, TQ 2278 |
| Sēdvietu skaits | 6 |
| Automašīnas nosaukums, reģistrācijas numurs | FORD GALAXY, TQ 1342 |
| Sēdvietu skaits | 6 |
| Automašīnas nosaukums, reģistrācijas numurs | RENAULT TRAFIC, KL 5047 |
| Sēdvietu skaits | 8 |

|  |
| --- |
| **Pretendenta bāzes vieta (adrese)[[1]](#footnote-1)** |
| **Nr.p.k.** |  |
| 1. | “Brandeļi”, Brandeļi, Kocēnu pagasts, Kocēnu novads, LV 4220 |

ievērojot un izpildot visus iepirkuma 1. pielikuma nosacījumus un prasības:

|  |  |  |
| --- | --- | --- |
| **Nr.****p.k.** | **Pakalpojumi** | **Pretendenta piedāvājums**  |
| 1. | Pretendents par zināmu atlīdzību ar savā rīcībā esošajiem transporta līdzekļiem un savu darba spēku, uzņemas veikt pasažieru pārvadājumu pakalpojumu Nodarbinātības valsts aģentūras Vidzemes reģiona filiālēs reģistrētiem klientu pārvadājumiem,(turpmāk – Pakalpojums). Pakalpojums paredz nogādāt Nodarbinātības valsts aģentūras klientus:* 1. no Nodarbinātības valsts aģentūras filiāles vai Pasažiera dzīvesvietas līdz ārstniecības iestādei un atpakaļ Projekta atbalsta pasākuma „Veselības pārbaudes” un atbalsta pasākumi „Atbalsta pasākumi bezdarbniekiem ar atkarības problēmām” (Narkologa atzinuma saņemšana, Emocionālā stresa terapija (kodēšana) ietvaros (ar gaidīšanas laiku);
	2. no Nodarbinātības valsts aģentūras filiāles vai Pasažiera dzīvesvietas līdz ārstniecības iestādei Projekta atbalsta pasākuma „ Atbalsta pasākumi bezdarbniekiem ar atkarības problēmām” (“Minesotas 12 soļu programma”) ietvaros;
	3. uz Nodarbinātības valsts aģentūras filiāli vai Pasažiera dzīvesvietu no ārstniecības iestādes Projekta atbalsta pasākuma „Atbalsta pasākumi bezdarbniekiem ar atkarības problēmām” (pēc pasākuma “Minesotas 12 soļu programma” pabeigšanas) ietvaros;

Pakalpojums jānodrošina Latvijas Republikas teritorijā. | **APLIECINĀM,** ka par zināmu atlīdzību ar savā rīcībā esošajiem transporta līdzekļiem un sava darba spēku, uzņemas veikt pasažieru pārvadājumu pakalpojumu Nodarbinātības valsts aģentūras Vidzemes reģiona filiāles klientu pārvadājumiem |
| 2.  | Pretendents nodrošina Pakalpojumu Nodarbinātības valsts aģentūras ESF projekta „Atbalsts ilgstošajiem bezdarbniekiem” atbalsta pasākumos iesaistītajiemAlūksnes, Cēsu, Gulbenes, Madonas, Valkas un Valmierasfiliālēs reģistrētajiem bezdarbniekiem (turpmāk – Pasažieri). | **NODROŠINĀM** pasažieru pārvadājumu pakalpojumu sniegšanu Alūksnes, Cēsu, Gulbenes, Madonas, Valkas un Valmierasfiliālēs reģistrētajiem bezdarbniekiem |
| 3. | Pretendentam jānodrošina, ekspluatācijā sagatavotu, atbilstošu transportlīdzekli ar vadītāju Pasažieru pārvadāšanai, septiņas dienas nedēļā, laikā no plkst. 8.00 līdz plkst. 17.00  | **NODROŠINĀM** |
| 4. | Informācijas apmaiņa par darba uzdevumu:* 1. informāciju par Pakalpojuma pasūtījumu Pasūtītājs sagatavo un iesniedz Pretendentam rakstveidā vai elektroniski. Pasūtījums satur šādu informāciju, Pasažieris, maršruts, izbraukšanas laiks, izbraukšanas vieta un galamērķis, citi būtiski apstākļi (turpmāk – Pakalpojuma pasūtījums);
	2. Pasūtītājs veic Pakalpojuma pasūtījumu vismaz trīs darba dienas pirms pasūtījumā noteiktā Pakalpojuma izpildes, nepieciešamības gadījumā Pasūtītājs ir tiesīgs veikt papildus pakalpojuma pasūtījumu vienu darba dienu pirms pasūtījumā noteiktā Pakalpojuma izpildes.
 | **PIEKRĪTAM** |
| 5. | Pretendents nodrošina gan viena Pasažiera, gan Pasažieru grupas (līdz astoņiem pasažieriem) pārvadājumus. | **PIEKRĪTAM** |
| 6. | Transportlīdzekļiem un autovadītājiem ir jāatbilst CSDD noteiktajām prasībām un Latvijas Republikas normatīvo aktu prasībām. Pretendentam jānodrošina, ka transportlīdzekļa vadītājam, kuram uzticēta Pakalpojuma veikšana (Pasažieru pārvadāšana) ir visas normatīvajos aktos nepieciešamās atļaujas, kas nepieciešamas transportlīdzekļa vadīšanai. | **APLIECINĀM** |
| 7. | Pretendents pēdējo trīs gadu laikā sniedzis pasažieru pārvadājumu pakalpojumu.  | **APLIECINĀM** |
| 8. | Pretendentam jāparedz iespēja, ka Pasūtītājam var būt nepieciešamība vienlaikus saņemt Pakalpojumu ar papildus transportlīdzekļiem un to vadītājiem. | **NODROŠINĀM** |
| 9.  | Piedāvātajos transportlīdzekļos ir jābūt iespējai pārvadāt Pasažieru personīgās mantas (t.sk. ratiņkrēslu), ir jābūt mantu novietošanai izmantojamam bagāžas nodalījumam, nepieciešamības gadījumā izpildītājam pie Pasažieru iekāpšanas un izkāpšanas jāveic asistenta pienākumi. | **NODROŠINĀM** |
| 10.  | Transportlīdzekļu komplektācija ietver sevī:* 1. autonoma salona visa perimetra apsilde vai dzesēšana;
	2. bagāžnieku nodalījums ar vismaz vienas somas katram pasažierim ietilpību.
 | **NODROŠINĀM** |
| 11. | Pretendentam ir jānodrošina sniegtā pakalpojuma precīzu uzskaiti. | **NODROŠINĀM** |
| 12. | Ja Pakalpojuma sniegšanas laikā transportlīdzeklim ir gadījušās tehniska rakstura problēmas, Pretendents tās atrisina patstāvīgi, vai arī nodrošina pakalpojuma sniegšanu ar citu tehniskā kārtībā esošu transportlīdzekli. | **NODROŠINĀM** |
| **Aģentūra** |  | **Izpildītājs** |
| Nodarbinātības valsts aģentūraK.Valdemāra iela 38 k - 1, Rīga, LV-1010Reģ. Nr.90001634668Valsts kase, kods TRELLV22Konta Nr. LV33TREL218045109700BTālr. 80200206, fakss 67021806e-pasts: nva@nva.gov.lv |  | SIA „VTU VALMIERA”“Brandeļi”, Brandeļi, Kocēnu pagastsKocēnu novads, LV 4220Reģ. Nr. 40003004220AS “SEB Banka”, kods UNLALV2XKonta Nr. LV88UNLA00180000460814Tālrunis/fakss 64222021e-pasts: info@vtu-valmiera.lv  |
|  |  |  |
| (K.Stašāne) |  | (O.Spurdziņš) |



|  |
| --- |
| 4. pielikums2017. gada \_\_\_\_.\_\_\_\_\_\_\_\_\_\_\_\_\_ līgumam par transporta pakalpojumu – pasažieru autopārvadājumu nodrošināšanu, „ESF projekta „Atbalsts ilgstošajiem bezdarbniekiem” (Nr.9.1.1.2/15/I/001) atbalsta pasākumu īstenošanai Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |



(ESF projekts „Atbalsts ilgstošajiem bezdarbniekiem” Nr. 9.1.1.2/15/I/001)

**Filiāļu adreses**

pie Līguma Par transporta pakalpojumu – pasažieru autopārvadājumu nodrošināšanu, „ESF projekta „Atbalsts ilgstošajiem bezdarbniekiem” (Nr.9.1.1.2/15/I/001) atbalsta pasākumu īstenošanai

|  |  |  |
| --- | --- | --- |
| **Nr.p.k.** | **Nodarbinātības valsts aģentūras Filiāle** | **Nodarbinātības valsts aģentūras Filiāles adrese** |
| **Vidzemes reģions** |
| 1. | Alūksnes filiāle | Helēnas iela 52 |
| 2. | Cēsu filiāle | Pļavas iela 3 A |
| 3. | Gulbenes filiāle | Ābeļu iela 8 |
| 4. | Madonas filiāle | Upes iela 3 |
| 5. | Valkas filiāle | Raiņa iela 16 |
| 6. | Valmieras filiāle | Meža iela 7 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| **Aģentūra** |  | **Izpildītājs** |
| Nodarbinātības valsts aģentūraK.Valdemāra iela 38 k - 1, Rīga, LV-1010Reģ. Nr.90001634668Valsts kase, kods TRELLV22Konta Nr. LV33TREL218045109700BTālr. 80200206, fakss 67021806e-pasts: nva@nva.gov.lv |  | SIA „VTU VALMIERA”“Brandeļi”, Brandeļi, Kocēnu pagastsKocēnu novads, LV 4220Reģ. Nr. 40003004220AS “SEB Banka”, kods UNLALV2XKonta Nr. LV88UNLA00180000460814Tālrunis/fakss 64222021e-pasts: info@vtu-valmiera.lv  |
|  |  |  |
| K.Stašāne) |  | (O.Spurdziņš) |

 |  |  |
|  |  |  |

1. Atbilstoši Tehniskās specifikācijas 11.6. punktam ar bāzes vietu šī iepirkuma ietvaros tiek saprasta faktiskā adrese, no kuras transportlīdzeklis uzsāk kustību, lai uzsāktu sniegt pakalpojumu. [↑](#footnote-ref-1)